326 
B. BERGROTH 
Statura parva et colore antennarum inter species mundi antiqui 
insignis, americanis quibusdam magis similis. 
Larvas hujus speciei in quattuor stadiis evolutionis etiam collegit 
D. L. Biró. In larvis maxime juvenilibus (long 1*5 mm.) ommatidia 
sunt sat numerosa, congregata, sed inter se paullo separata. Larvæ 
ceterorum stadiorum et hujus et aliarum mihi cognitarum specierum 
habent oculos ut in imagine constructos. Quapropter animalculum ab 
Enderlein sub nomine Phthirocoris antarctici descriptum in Wien. 
Ent. Zeitung XXV, p. 6 «jugendliche Larve» appellavi. Secundum cel. 
Breddin vero, qui larvas «mehrerer Arten» examinavit, hoc animalculum 
est «Larve reiferen Studiums (sog. «Puppe»)». Dicit etiam Breddin 
(Mitt. Nat. Mus. Hamburg, XXII, p. 142): «Die Augen aller Henico- 
cephalus -Larven bestehen aus wenigen, getrennten Ommatidien». 
Larvas seniores hujus generis, quippe quales descripserat Breddin, 
nunquam vidi et dissensum nostrum explicare non possum. 
